Saborski zastupnik Živog zida, kojeg na Facebooku prati čak 228 tisuća pristaša izrazio je otvoreno likovanje

‘Danas samo dobre vijesti’ – tek je jedna od desetak objava što ih je od jutrošnje vijesti o tome da je preminuo odvjetnik i vlasnik Hanza Medije Marijan Hanžeković – na svojem službenom Facebook profilu stavio Ivan Pernar.

Saborski zastupnik Živog zida, kojeg na Facebooku prati čak 228 tisuća pristaša izrazio je otvoreno likovanje. Što god netko mislio o preminulom Hanžekoviću i koliko god bio neomiljen u dobrom dijelu javnosti, dojma smo da je Pernar ovaj put ipak pretjerao.

No procijenite sami, a nekoliko Pernarovih postova prenosimo u nastavku teksta.

– Još jedna slatka pobjeda, kako kaže ona narodna, tko se zadnji smije najslađe se smije!

– Naravno da se radujem Hanžekovićevoj smrti kad me gad tužio.

– ‘Upozorio sam već na dan kad me tužio da će prije umrijeti nego dobiti sudsku presudu protiv mene’. Ni on nije vjerovao mojim riječima.

– Danas samo dobre vijesti!

– Vrag je došao po svoje